**Ministru kabineta noteikumu projekta „Grozījumi Ministru kabineta 2011.gada 29.marta noteikumos Nr.233 „Vides aizsardzības un reģionālās attīstības ministrijas nolikums”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 29.marta noteikumos Nr.233 „Vides aizsardzības un reģionālās attīstības ministrijas nolikums”” (turpmāk – noteikumu projekts) izstrādāts pamatojoties uz Ministru kabineta 2016.gada 27.septembra sēdes protokollēmuma „Informatīvais ziņojums „Par priekšlikumu sniegšanu par turpmāko rīcību ar sabiedrību ar ierobežotu atbildību „Vides investīciju fonds”” 3.punktu (MK prot. Nr.48 60.§), kā arī pamatojoties uz Ministru kabineta 2016. gada 26. janvāra noteikumu Nr. 69 „Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana – zema enerģijas patēriņa ēkas” nolikums”” (turpmāk – MK noteikumi Nr.69) 3.punktu un Ministru kabineta 2016. gada 12. janvāra noteikumu Nr.35 „Emisijas kvotu izsolīšanas instrumenta finansēto projektu atklāta konkursa “Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos” nolikums” (turpmāk – MK noteikumi Nr.35) 3.punktu.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Ministru kabineta 2016.gada 27.septembra sēdes protokollēmuma „Informatīvais ziņojums „Par priekšlikumu sniegšanu par turpmāko rīcību ar sabiedrību ar ierobežotu atbildību „Vides investīciju fonds”” 3.punkts (MK prot. Nr.48 60.§) nosaka uzdevumu Vides aizsardzības un reģionālās attīstības ministrijai (turpmāk – VARAM) līdz 2016.gada 1.novembrim sagatavot un iesniegt izskatīšanai Ministru kabinetā grozījumus Ministru kabineta 2011.gada 29.marta noteikumos Nr.233 “Vides aizsardzības un reģionālās attīstības ministrijas nolikums”, nosakot, ka VARAM atbalsta vides aizsardzības projektu īstenošanu, kas paredz ieguldījumuspašvaldību kapitālsabiedrību īpašumā vai valdījumā esošajā infrastruktūrā, piesaistot finanšu institūcijuresursus Energoservisa kompāniju (ESKO) mehānisma projektu īstenošanai. Sabiedrībai ar ierobežotu atbildību “Vides investīciju fonds” (turpmāk – VIF) uzsākt ESKO pasākumu īstenošanu pēc grozījumu Ministru kabineta 2011.gada 29.marta noteikumos Nr.233 “Vides aizsardzības un reģionālās attīstības ministrijas nolikums” spēkā stāšanās. Noteikumu projektā ietvertais grozījums ir nepieciešams tāpēc, lai VARAM kā VIF kapitāldaļu turētājs nodrošinātu un uzraudzītu VIF ieviesto ESKO mehānisma pasākumu atbilstību valsts atbalsta kontroles tiesiskajam regulējumam. Proti, lai iesaistoties ESKO sistēmas ieviešanā, VIF ESKO uzņēmumiem nepiedāvātu atvieglotus finansēšanas nosacījumus, jo viens no plānotajiem VIF finanšu resursu avotiem ESKO projektu finansēšanai būtu uz tirgus nosacījumiem no starptautiskajiem finansētājiem (Eiropas Rekonstrukcijas un attīstības banka, **The Nordic Environment Finance Corporation utt.**) piesaistīti kredītresursi.

Ar detalizētāku informāciju var iepazīties informatīvajā ziņojumā „Par priekšlikumu sniegšanu par turpmāko rīcību ar sabiedrību ar ierobežotu atbildību „Vides investīciju fonds””.1. Saskaņā ar MK noteikumiem Nr.35 un MK noteikumiem Nr.69, VARAM veic Emisijas kvotu izsolīšanas instrumenta atbildīgās iestādes uzdevumus. Līdz ar to, lai precizētu savus uzdevumus, VARAM veic redakcionālu precizējumu Ministru kabineta 2011.gada 29.marta noteikumu Nr.233 “Vides aizsardzības un reģionālās attīstības ministrijas nolikums” 5.1.2. apakšpunktā.
 |
| 3. | Projekta izstrādē iesaistītās institūcijas | VARAM, VIF |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Tiesību akta izpildi nodrošinās VARAM un VIF.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Institucionālā struktūra netiek mainīta. |
| 3. | Cita informācija | VARAM un VIF noteikumu projektā paredzētos uzdevumus nodrošinās no to budžetā piešķirtajiem līdzekļiem.  |

Anotācijas II - VI sadaļa – noteikumu projekts šīs jomas neskar.

Vides aizsardzības un reģionālās

attīstības ministrs K.Gerhards

19.10.2016. 10:2820.10.2016. 15:50

525

Ieva Moroza

67026436

ieva.moroza@varam.gov.lv